钦定古今图书集成/明伦汇编/人事典/第078卷 > 《九思》王逸
## 钦定古今图书集成/明伦汇编/人事典/第078卷 > 《九思》王逸

逢尤

悲兮愁，哀兮忧。天生我兮当暗时，被诼谮兮虚获尤，
心烦愦兮意无聊。严载驾兮出戏游，周八极兮历九
州。求轩辕兮索重华。世既卓兮远眇眇，握佩玖兮中
路躇。羡皋繇兮建典谟，懿风后兮受瑞图。愍余命兮
遭六极，委玉质兮于泥涂。遽傽遑兮驱林泽，步屏营
兮行丘阿。车𫐄折兮马虺颓，蠢怅立兮涕滂沲。思丁
文兮圣明哲，哀平差兮迷谬愚。《吕傅》举兮殷周兴，《忌
嚭》专兮郢吴虚。仰长叹兮气结《悒殟》绝兮活复苏。
虎兕争兮于廷中，豺狼斗兮我之隅。云雾会兮日冥

兮路委随，忧心悄兮志勤劬。魂茕茕兮不遑寐，目眩
眩兮寤终朝。

怨上

“令尹兮謷謷，群司兮譨譨。哀哉兮淈淈，上下兮同流。
菽藟兮蔓衍，芳䖀兮挫枯。朱紫兮杂乱，曾莫兮别诸。
倚此兮岩穴，永思兮窈悠。嗟怀兮眩惑，用志兮不昭。
将丧兮玉斗，遗失兮钮枢。我心兮煎熬，惟是兮用忧。
集慕兮九旬，退顾兮彭务。拟斯兮二踪，未知兮所投。
谣吟兮中野，上察兮璇玑。大火兮西睨，摄提兮运低。”
雷霆兮硠磕，雹霰兮霏霏。奔电兮光晃，凉风兮怆凄。
鸟兽兮惊骇，相从兮宿栖。鸳鸯兮噰噰，狐狸兮。
哀吾兮介特，独处兮罔依。蝼蛄兮鸣东，蟊蠽兮号西。
蛓缘兮我裳，蠋入兮我怀。虫豸兮夹余，惆怅兮自悲。
伫立兮忉怛，《心结》𦈔兮折摧。

疾世

周徘徊兮汉渚，求水神兮灵女。嗟此国兮无良，谋女
诎兮謰謱。鷃雀列兮哗讙，鸲鹆鸣兮聒余。抱昭华兮
宝璋，欲衒鬻兮莫收。言逝迈兮北徂。叫我友兮配耦，
日阴曀兮未光阒雿兮靡睹，纷载驱兮高驰，将谘
询兮皇羲。遵河皋兮周流，路变易兮时乖。濿沧海兮
东游，沐盥浴兮天池。访太昊兮道要，云靡贵兮仁义，
志欣乐兮反征。就周文兮邠岐。秉玉英兮结誓，日欲
暮兮心悲。惟天禄兮不再，背我信兮自违。逾陇堆兮
渡漠，过桂车兮合黎。赴昆山兮馽𫘧，从卢敖兮栖迟。
吮玉液兮止渴，啮芝华兮疗饥。居嵺廓兮鲜畴，远梁
昌兮几迷。望江汉兮濩渃，《心紧》豢兮伤怀。时朏朏兮
且旦，尘漠漠兮未晞。忧不暇兮寝食，吒增叹兮如雷。

悯上

哀世兮睩睩，𬣡𬣡兮嗌喔。众多兮阿媚。骩靡兮成俗。
贪枉兮党比，贞良兮茕独，鹄窜兮枳棘，鹈集兮帷幄。
蘮蕠兮青䓗，槁本兮萎落。睹斯兮伪惑，心为兮隔错。
逡巡兮圃薮，率彼兮畛陌。川谷兮渊渊，山峊兮硌硌。
丛林兮崟崟，林榛兮岳岳。霜雪兮漼溰，冰冻兮洛泽。
东西兮南北，罔所兮归薄。庇荫兮枯树，匍匐兮岩石。
踡跔兮寒局。数独处兮志不申，年齿尽兮命迫促。魁
累挤摧兮常困辱，含忧强老兮愁无乐。须发蔓悴兮
顠鬓白，思灵泽兮一膏沐。怀兰英兮把琼若，待天明
兮立踯躅。云濛濛兮电儵烁，孤鶵惊兮鸣呴呴。思怫
郁兮肝切剥，忿悁悒兮孰诉告。

遭厄

“悼屈子兮遭厄，沈玉躬兮湘汨。何楚国兮难化，迄于
今兮不易。”士莫志兮羔裘，竞佞谀兮谗阋阋。指正义
兮为曲，訿璧玉兮为石。鹘雕游兮华屋，鵔鸃栖兮柴
蔟。起奋迅兮奔走，违群小兮謑诟。载青云兮上升，适
昭明兮所处。蹑天衢兮长驱，踵九阳兮戏荡。越云汉
兮南济，秣余马兮河鼓。霄霓纷兮晻翳，参辰回兮颠
“倒，逢流星兮问路，顾指我兮从左俓。”觜兮直驰，御
者迷兮失轨。遂蹋达兮邪造。与日月兮殊道。志阏绝
兮安如？哀所求兮不耦。攀天阶兮下视。见《鄢郢》兮旧
宇。意逍遥兮欲归，众秽盛兮杳杳。思哽饐兮诘诎，涕
流澜兮如雨。

悼乱

嗟嗟兮悲夫，殽乱兮纷挐，《茅丝》兮同。冠履兮共絇，
《督万》兮侍宴。周邵兮负刍。白龙兮见射，灵龟兮执拘。
仲尼兮困厄，邹衍兮幽囚。伊余兮念兹，奔遁兮隐居。
将升兮高山，上有兮猴猿。欲入兮深谷，下有兮虺蛇。
左见兮鸣鵙，右睹兮呼枭。惶悸兮失气，踊跃兮距跳。
便旋兮中原，仰天兮增叹。菅蒯兮野莽，萑苇兮千眠。
鹿蹊兮貒貉兮蟫蟫，鹯鹞兮轩轩。鹑䳺兮甄甄。
哀我兮寡独，靡有兮匹伦。意欲兮沈吟，迫日兮黄昏。
元鹤兮高飞，增逝兮青冥。鸧鹒兮喈喈，山鹊兮嘤嘤。
鸿鸬兮振翅，归雁兮于征。吾志兮觉悟，怀我兮圣京。
垂屣兮将起，跓俟兮须明。

伤时

“惟昊天兮昭灵，阳气发兮清明。风习习兮和煖，百艸
萌兮华荣。堇荼茂兮敷疏，蘅芷雕兮莹嫇。愍贞良兮
遇害，将夭折兮碎糜。时混混兮浇饡，哀当世兮莫知。
览往昔兮俊彦，亦诎辱兮系累。管束缚兮桎梏，百贸
易兮传卖。遭桓缪兮识举，才德用兮列施。且从容兮
自慰，玩琴书兮游戏，迫中国兮迮狭。吾欲之兮九夷”，
超五岭兮嵯峨。观浮石兮崔嵬，陟丹山兮炎野。屯余
车兮黄支，就祝融兮稽疑，嘉已行兮无为。乃回朅兮
北游，遇神孈兮冥娭。欲静居兮自娱，心愁戚兮不能。
放余辔兮策驷，忽风腾兮云浮。跖飞杭兮越海，从安
期兮蓬莱。缘天梯兮北上，登太一兮玉台。使素女兮
鼓簧，乘戈和兮讴谣。声噭誂兮清和，音晏衍兮要淫。
咸欣欣兮酣乐，余眷眷兮独悲。顾《章华》兮太息，志恋
恋兮依依。

哀岁

旻天兮清凉，元气兮高朗。北风兮潦烈，艸木兮苍唐
咿吷兮噍噍，蝍蛆兮穰穰。岁忽忽兮惟暮，余感时兮
凄怆。伤俗兮泥浊，蒙蔽兮不章。宝彼兮砂砾，捐此兮
夜光。椒瑛兮涅污，枲耳兮充房。摄衣兮缓带，操戈兮
墨阳。昇车兮命仆，将驰兮四荒。下堂兮见虿，出门兮
触蜂。巷有兮蚰蜒，邑多兮螳螂。睹斯兮嫉贼，心为兮
切伤。俛念兮子胥，仰怜兮比干。投剑兮脱冕，龙屈兮
蜿蟤。潜藏兮山泽，匍匐兮丛攒。窥见兮溪涧，流水兮
沄沄。鼋鼍兮欣欣，鳣鲶兮延延。群行兮上下，骈罗兮
列陈。自恨兮无友，特处兮茕茕。冬夜兮陶陶，雨雪兮
冥冥。神光兮颎颎，鬼火兮荧荧。修德兮困控，愁不聊
兮遑生。忧纡兮郁郁，恶所兮写情。

守志

“陟玉峦兮逍遥，览高冈兮峣峣。桂树列兮纷敷，吐紫
华兮布条。实孔鸾兮所居，今其集兮惟鸮，乌鹊惊兮
哑哑，余顾瞻兮怊怊。彼日月兮暗昧，障覆天兮祲氛。
伊我后兮不聪，焉陈诚兮效忠。摅羽翮兮超俗，游陶
遨兮养神。乘六蛟兮蜿蝉，遂驰骋兮陞云。扬彗光兮
为旗，秉电策兮为鞭。朝晨发兮鄢郢，食时至兮增泉。
绕曲阿兮北次，造我车兮南端。谒元黄兮纳贽，崇忠
贞兮弥坚。历九宫兮遍观，睹秘藏兮宝珍。就傅说兮
骑龙，与织女兮合婚。举天罼兮掩邪，彀天弧兮射奸。
随真人兮翱翔，食元气兮长存。望太微兮穆穆，睨三
阶兮炳分。相辅政兮成化，建烈业兮垂勋。日瞥瞥兮
西没，道遐迥兮阻叹。志稸积兮未通”，怅敞罔兮自怜。
《辞》曰：“天庭明兮云霓藏，三光朗兮镜万方。斥蜥蜴兮
进龟龙，策谋从兮翼机衡。配稷契兮恢唐功，嗟英俊
兮未为双。”